Mohács (Czuczor Gergely)
Főuri gőg és visszavonás pártokra szakasztá
   A honnak kebelét gyáva királyok alatt.
Tágult a fegyelem, gúny lett a harci fenyíték,
   Vélte magát úrnak följogosítva kiki,
Isteni ostorkint ült úr jobbágya nyakára,
   S a pórnak kicsikart vére kiálta bosszút.
S megnehezült a világbirónak itélete, s lőn a
   Nemzeti nagy bűnnek nagy torolója Mohács.
Versek
Epigrammák